CELEX: 32021R0551
Language: lt
Date: 2021-03-30 00:00:00
Title: Komisijos įgyvendinimo reglamentas (ES) 2021/551 2021 m. kovo 30 d. dėl leidimo naudoti dažinių ciberžolių ekstraktą, eterinį aliejų ir dervingąjį aliejų, gautus iš Curcuma longa L. šakniastiebių, kaip visų rūšių gyvūnų pašarų priedą ir dažinių ciberžolių tinktūrą, gautą iš Curcuma longa L. šakniastiebių, kaip arklių ir šunų pašarų priedą (Tekstas svarbus EEE)

2021 3 31   
               
               
                  LT
               
               
                  Europos Sąjungos oficialusis leidinys
               
               
                  L 111/3
               
            
         KOMISIJOS ĮGYVENDINIMO REGLAMENTAS (ES) 2021/551
         2021 m. kovo 30 d.
         dėl leidimo naudoti dažinių ciberžolių ekstraktą, eterinį aliejų ir dervingąjį aliejų, gautus iš Curcuma longa L. šakniastiebių, kaip visų rūšių gyvūnų pašarų priedą ir dažinių ciberžolių tinktūrą, gautą iš Curcuma longa L. šakniastiebių, kaip arklių ir šunų pašarų priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:
         
                     (1)
                  
                  
                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. To reglamento 10 straipsnio 2 dalyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 70/524/EEB (2);
                  
               
                     (2)
                  
                  
                     neterminuotas leidimas naudoti dažinių ciberžolių ekstraktą, dažinių ciberžolių aliejų, dažinių ciberžolių dervingąjį aliejų ir dažinių ciberžolių tinktūrą, gautus iš Curcuma
                        longa L. šakniastiebių, kaip visų rūšių gyvūnų pašaro priedus buvo suteiktas pagal Direktyvą 70/524/EEB. Vėliau, vadovaujantis Reglamento (EB) Nr. 1831/2003 10 straipsnio 1 dalies b punktu, šie priedai buvo įtraukti į pašaro priedų registrą kaip esami produktai;
                  
               
                     (3)
                  
                  
                     vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, buvo pateiktas prašymas iš naujo įvertinti dažinių ciberžolių ekstraktą, dažinių ciberžolių aliejų ir dažinių ciberžolių dervingąjį aliejų, gautus iš Curcuma
                        longa L. šakniastiebių, kaip visų rūšių gyvūnų pašaro priedus ir dažinių ciberžolių tinktūrą, gautą iš Curcuma
                        longa L. šakniastiebių, kaip arklių ir šunų pašaro priedą;
                  
               
                     (4)
                  
                  
                     pareiškėjas paprašė, kad dažinių ciberžolių ekstraktą, dažinių ciberžolių aliejų ir dažinių ciberžolių dervingąjį aliejų, gautus iš Curcuma
                        longa L. šakniastiebių, būtų leista naudoti ir geriamajame vandenyje. Tačiau Reglamentu (EB) Nr. 1831/2003 geriamajame vandenyje neleidžiama naudoti kvapiųjų junginių. Todėl geriamajame vandenyje neturėtų būti leidžiama naudoti dažinių ciberžolių ekstrakto, dažinių ciberžolių aliejaus, dažinių ciberžolių dervingojo aliejaus ir dažinių ciberžolių tinktūros, gautų iš Curcuma
                        longa L. šakniastiebių;
                  
               
                     (5)
                  
                  
                     pareiškėjas paprašė tuos priedus priskirti prie priedų kategorijos „jusliniai priedai“ ir funkcinės grupės „kvapieji junginiai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
                  
               
                     (6)
                  
                  
                     Europos maisto saugos tarnyba (toliau – Tarnyba) 2020 m. gegužės 7 d. priimtoje nuomonėje (3) padarė išvadą, kad siūlomomis naudojimo sąlygomis dažinių ciberžolių ekstraktas, dažinių ciberžolių aliejus, dažinių ciberžolių dervingasis aliejus ir dažinių ciberžolių tinktūra, gauti iš Curcuma
                        longa L. šakniastiebių, nedaro nepageidaujamo poveikio gyvūnų sveikatai, vartotojų sveikatai ar aplinkai. Tarnyba taip pat padarė išvadą, kad dažinių ciberžolių ekstraktas, dažinių ciberžolių aliejus, dažinių ciberžolių dervingasis aliejus ir dažinių ciberžolių tinktūra, gauti iš Curcuma
                        longa L. šakniastiebių, turėtų būti laikomi dirginančiais odą, akis ir kvėpavimo takus ir jautrinančiais odą. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai;
                  
               
                     (7)
                  
                  
                     Tarnyba padarė išvadą, kad dažinių ciberžolių ekstraktas, dažinių ciberžolių aliejus, dažinių ciberžolių dervingasis aliejus ir dažinių ciberžolių tinktūra, gauti iš Curcuma
                        longa L. šakniastiebių, yra naudojami maisto produktuose kaip kvapiosios medžiagos, o jų funkcija pašaruose iš esmės būtų tokia pati kaip maisto produktuose, todėl papildomų veiksmingumo įrodymų nebereikia. Tarnyba nemano, kad reikia nustatyti konkrečius priežiūros po pateikimo rinkai reikalavimus. Be to, ji patvirtino pašaro priedo pašaruose analizės metodų taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
                  
               
                     (8)
                  
                  
                     dažinių ciberžolių ekstrakto, dažinių ciberžolių aliejaus, dažinių ciberžolių dervingojo aliejaus ir dažinių ciberžolių tinktūros, gautų iš Curcuma
                        longa L. šakniastiebių, vertinimas rodo, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Taigi, [kaip nurodyta šio reglamento priede,] turėtų būti išduotas leidimas naudoti minėtas medžiagas;
                  
               
                     (9)
                  
                  
                     siekiant užtikrinti geresnę kontrolę, turėtų būti nustatyti apribojimai ir sąlygos. Visų pirma rekomenduojamas pašarų priedo kiekis turėtų būti nurodytas priedų etiketėse. Jei toks kiekis viršijamas, premiksų etiketėse turėtų būti nurodyta tam tikra informacija;
                  
               
                     (10)
                  
                  
                     tai, kad dažinių ciberžolių ekstrakto, dažinių ciberžolių aliejaus, dažinių ciberžolių dervingojo aliejaus ir dažinių ciberžolių tinktūros, gautų iš Curcuma
                        longa L. šakniastiebių, neleidžiama naudoti geriamajame vandenyje kaip kvapiųjų medžiagų, netrukdo jų naudoti kombinuotajame pašare, kuriuo šeriama su vandeniu;
                  
               
                     (11)
                  
                  
                     kadangi saugos sumetimais nebūtina neatidėliotinai taikyti nagrinėjamųjų medžiagų leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;
                  
               
                     (12)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Leidimas
            Priede nurodytas medžiagas, priklausančias priedų kategorijai „jusliniai priedai“ ir funkcinei grupei „kvapieji junginiai“, leidžiama naudoti kaip gyvūnų pašarų priedus šio reglamento priede nustatytomis sąlygomis.
         
         
            2 straipsnis
            Naudojimas geriamajame vandenyje
            Priede nurodytos leidžiamos naudoti medžiagos negali būti naudojamos geriamajame vandenyje.
         
         
            3 straipsnis
            Pereinamojo laikotarpio priemonės
            
               1.   Priede nurodytas medžiagas ir premiksus, kurių sudėtyje yra šių medžiagų, kurie buvo pagaminti ir paženklinti iki 2021 m. spalio 20 d. laikantis taisyklių, taikytų iki 2021 m. balandžio 20 d., galima tiekti rinkai ir naudoti, kol pasibaigs turimos atsargos.
            
            
               2.   Maistiniams gyvūnams skirtus kombinuotuosius pašarus ir pašarines žaliavas, kurių sudėtyje yra priede nurodytų medžiagų, kurie buvo pagaminti ir paženklinti iki 2022 m. balandžio 20 d. laikantis taisyklių, taikytų iki 2021 m. balandžio 20 d., galima toliau tiekti rinkai ir naudoti, kol pasibaigs turimos atsargos gyvūnams.
            
            
               3.   Nemaistiniams gyvūnams skirtus kombinuotuosius pašarus ir pašarines žaliavas, kurių sudėtyje yra priede nurodytų medžiagų, kurie buvo pagaminti ir paženklinti iki 2023 m. balandžio 20 d. laikantis taisyklių, taikytų iki 2021 m. balandžio 20 d., galima toliau tiekti rinkai ir naudoti, kol pasibaigs turimos atsargos.
            
         
         
            4 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. kovo 30 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 268, 2003 10 18, p. 29.
         
            (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).
         
            (3)  EFSA Journal 2020;18(6):6146.
      
      
         
            PRIEDAS
            
                        
                           Priedo identifikavimo numeris
                        
                     
                     
                        
                           Leidimo turėtojo pavadinimas
                        
                     
                     
                        
                           Priedas
                        
                     
                     
                        
                           Sudėtis, cheminė formulė, aprašymas, analizės metodas
                        
                     
                     
                        
                           Gyvūno rūšis arba kategorija
                        
                     
                     
                        
                           Didžiausias amžius
                        
                     
                     
                        
                           Mažiausias kiekis
                        
                     
                     
                        
                           Didžiausias kiekis
                        
                     
                     
                        
                           Kitos nuostatos
                        
                     
                     
                        
                           Leidimo galiojimo terminas
                        
                     
                  
                        
                           Veikliosios medžiagos kiekis mg/kg visaverčio pašaro, kurio drėgnis yra 12 %
                        
                     
                  
                        
                           Kategorija: jusliniai priedai. Funkcinė grupė: kvapieji junginiai
                        
                     
                  
                        2b163-eo
                     
                     
                        –
                     
                     
                        Dažinių ciberžolių eterinis aliejus
                     
                     
                        
                           Priedo sudėtis
                        
                        Eterinis aliejus, gautas Curcuma longa L. džiovintų šakniastiebių distiliavimo garais būdu
                        
                           Veikliosios medžiagos apibūdinimas
                        
                        Eterinis aliejus, gautas taikant Europos Tarybos apibrėžtą Curcuma longa L. džiovintų šakniastiebių distiliavimo garais metodą  (1):
                        
                                    —
                                 
                                 
                                    ar-turmeronas: 40–60 %
                                 
                              
                                    —
                                 
                                 
                                    ß-turmeronas (kurlonas): 5–15 %
                                 
                              
                                    —
                                 
                                 
                                    ar-kurkumenas: 3–6 %
                                 
                              
                                    —
                                 
                                 
                                    β-seskvifelandrenas: 3–6 %
                                 
                              
                                    —
                                 
                                 
                                    α-zingiberenas: 1–5 %
                                 
                              
                                    —
                                 
                                 
                                    (E)-atlantonas: 2–4 %
                                 
                              CAS numeris 8024–37–1  (2)
                        
                        Einecs numeris 283–882–1 (1)
                        
                        FEMA numeris 3085 (1)
                        
                        CoE numeris: 163
                        Skysto pavidalo
                        
                           Analizės metodas
                            (3)
                        
                        Fitocheminių žymenų kiekybinis nustatymas: ar-turmeronas ir beta-turmeronas pašaro priede (dažinių ciberžolių aliejus):
                        
                                    —
                                 
                                 
                                    dujų chromatografija kartu su masių spektrometrija (GC-MS) (viso spektro skenavimas), naudojant sulaikymo trukmės fiksavimo (RTL) metodą (arba standartinių medžiagų fitocheminius žymenis) su dujų chromatografija (arba be jos) kartu su liepsnos jonizacijos detektoriumi (GC-FID), remiantis ISO 11024 standartiniu metodu.
                                 
                              
                     
                        Visų rūšių gyvūnai
                     
                     
                        –
                     
                     
                        –
                     
                     
                        –
                     
                     
                        
                                    1.
                                 
                                 
                                    Priedas maišomas su pašaru kaip premiksas.
                                 
                              
                                    2.
                                 
                                 
                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.
                                 
                              
                                    3.
                                 
                                 
                                    Priedo ir premikso etiketėje nurodoma:
                                    „Rekomenduojamas didžiausias veikliosios medžiagos kiekis kilograme visaverčio pašaro, kurio drėgnis yra 12 %, arba pieno pakaitalo, kurio drėgnis yra 5,5 %:
                                    
                                                —
                                             
                                             
                                                visų rūšių gyvūnams, išskyrus veršelius: 20 mg;
                                             
                                          
                                                —
                                             
                                             
                                                veršeliams: 80 mg (pieno pakaitalui).“
                                             
                                          
                              
                                    4.
                                 
                                 
                                    Premikso etiketėje nurodoma veikliosios medžiagos funkcinė grupė, identifikavimo numeris, pavadinimas ir pridėtas kiekis, jei viršijamas 3 punkte nurodytas veikliosios medžiagos kiekis visaverčiame pašare.
                                 
                              
                                    5.
                                 
                                 
                                    Draudžiama pašaruose naudoti dažinių ciberžolių eterinio aliejaus ir kitų leidžiamų priedų, gautų iš Curcuma longa L., mišinį.
                                 
                              
                                    6.
                                 
                                 
                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos rizikos, susijusios su įkvėpimu, sąlyčiu su oda ar sąlyčiu su akimis. Jei šios rizikos tokiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones, saugos akinius ir pirštines.
                                 
                              
                     
                        2031 4 20
                     
                  
                        2b163-or
                     
                     
                         
                     
                     
                        Dažinių ciberžolių dervingasis aliejus
                     
                     
                        
                           Priedo sudėtis
                        
                        Dervingasis aliejus, gautas džiovintų Curcuma longa L. šakniastiebių ekstrakcijos tirpikliu būdu.
                        
                           Veikliosios medžiagos apibūdinimas
                        
                        Dervingasis aliejus gaunamas taikant Europos Tarybos apibrėžtą Curcuma longa L. džiovintų šakniastiebių ekstrakcijos tirpikliu metodą  (4):
                        Eterinis aliejus: 30–33 % (masės dalis)
                        Bendras kurkuminoidų kiekis: 20–35 % (masės dalis)
                        
                                    —
                                 
                                 
                                    Kurkuminas (I): 16–21 % (masės dalis)
                                 
                              
                                    —
                                 
                                 
                                    Demetoksikurkuminas (II): 4–6 % (masės dalis)
                                 
                              
                                    —
                                 
                                 
                                    Bisdemetoksikurkuminas (III): 3–5 % (masės dalis)
                                 
                              Drėgnis: 12–30 % (masės dalis)
                        
                           Analizės metodas
                            (5)
                        
                        Kiekybinis fitocheminio žymens (bendro kurkuminoidų kiekio) nustatymas pašarų priede (dažinių ciberžolių dervingajame aliejuje):
                        
                                    —
                                 
                                 
                                    spektrofotometrija. FAO JECFA kombinuotasis maisto priedų specifikacijų kompendiumas, „Turmeric Oleoresin“, monografija Nr. 1 (2006 m.)
                                 
                              
                     
                        Visų rūšių gyvūnai
                     
                     
                        –
                     
                     
                        –
                     
                     
                        –
                     
                     
                        
                                    1.
                                 
                                 
                                    Priedas maišomas su pašaru kaip premiksas.
                                 
                              
                                    2.
                                 
                                 
                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.
                                 
                              
                                    3.
                                 
                                 
                                    Priedo ir premikso etiketėje nurodoma:
                                    „Rekomenduojamas didžiausias veikliosios medžiagos kiekis kilograme visaverčio pašaro, kurio drėgnis yra 12 %:
                                    
                                                —
                                             
                                             
                                                viščiukams ir vištoms dedeklėms: 30 mg;
                                             
                                          
                                                —
                                             
                                             
                                                kitų rūšių gyvūnams: 5 mg.“
                                             
                                          
                              
                                    4.
                                 
                                 
                                    Premikso etiketėje nurodoma veikliosios medžiagos funkcinė grupė, identifikavimo numeris, pavadinimas ir pridėtas kiekis, jei viršijamas 3 punkte nurodytas veikliosios medžiagos kiekis visaverčiame pašare.
                                 
                              
                                    5.
                                 
                                 
                                    Draudžiama pašaruose naudoti dažinių ciberžolių dervingojo aliejaus ir kitų leidžiamų priedų, gautų iš Curcuma longa L., mišinį.
                                 
                              
                                    6.
                                 
                                 
                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos rizikos, susijusios su įkvėpimu, sąlyčiu su oda ar sąlyčiu su akimis. Jei šios rizikos tokiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones, saugos akinius ir pirštines.
                                 
                              
                     
                        2031 4 20
                     
                  
                        2b163-ex
                     
                     
                         
                     
                     
                        Dažinių ciberžolių ekstraktas
                     
                     
                        
                           Priedo sudėtis
                        
                        Džiovintų Curcuma longa L. šakniastiebių ekstraktas, gaunamas naudojant organinius tirpiklius.
                        
                           Veikliosios medžiagos apibūdinimas
                        
                        Džiovintų Curcuma longa L. šakniastiebių ekstraktas gaunamas naudojant organinius tirpiklius, kaip apibrėžta Europos Tarybos  (6).
                        Bendras kurkuminoidų kiekis: ≥ 90 % (masės dalis)
                        
                                    —
                                 
                                 
                                    Kurkuminas (I): 74–79 % (masės dalis)
                                 
                              
                                    —
                                 
                                 
                                    Demetoksikurkuminas (II): 15–19 % (masės dalis)
                                 
                              
                                    —
                                 
                                 
                                    Bisdemetoksikurkuminas (III): 2–5 % (masės dalis)
                                 
                              Vanduo: 0,30–1,7 % (masės dalis)
                        Einecs numeris: 283–882–1 (4)
                        
                        FEMA numeris: 3086 (4)
                        
                        CAS numeris 8024–37–1 (4)
                        
                        CoE numeris: 163
                        Kieto pavidalo (milteliai)
                        
                           Analizės metodas
                            (7)
                        
                        Kiekybinis fitocheminio žymens (bendro kurkuminoidų kiekio) nustatymas pašarų priede (dažinių ciberžolių ekstrakte):
                        
                                    —
                                 
                                 
                                    spektrofotometrija. FAO JECFA kombinuotasis maisto priedų specifikacijų kompendiumas, „Curcumin“, monografija Nr. 1 (2006 m.)
                                 
                              
                     
                        Visų rūšių gyvūnai
                     
                     
                        –
                     
                     
                        –
                     
                     
                        –
                     
                     
                        
                                    1.
                                 
                                 
                                    Priedas maišomas su pašaru kaip premiksas.
                                 
                              
                                    2.
                                 
                                 
                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.
                                 
                              
                                    3.
                                 
                                 
                                    Priedo ir premikso etiketėje nurodoma:
                                    „Rekomenduojamas didžiausias veikliosios medžiagos kiekis kilograme visaverčio pašaro, kurio drėgnis yra 12 %, ir pieno pakaitalo, kurio drėgnis yra 5,5 %: visų rūšių gyvūnams ir veršeliams (pieno pakaitalui): 15 mg.“
                                 
                              
                                    4.
                                 
                                 
                                    Premikso etiketėje nurodoma veikliosios medžiagos funkcinė grupė, identifikavimo numeris, pavadinimas ir pridėtas kiekis, jei viršijamas 3 punkte nurodytas veikliosios medžiagos kiekis visaverčiame pašare.
                                 
                              
                                    5.
                                 
                                 
                                    Draudžiama pašaruose naudoti dažinių ciberžolių ekstrakto ir kitų leidžiamų priedų, gautų iš Curcuma longa L., mišinį.
                                 
                              
                                    6.
                                 
                                 
                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos rizikos, susijusios su įkvėpimu, sąlyčiu su oda ar sąlyčiu su akimis. Jei šios rizikos tokiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones, saugos akinius ir pirštines.
                                 
                              
                     
                        2031 4 20
                     
                  
               
            
                        
                           Priedo identifikavimo numeris
                        
                     
                     
                        
                           Leidimo turėtojo pavadinimas
                        
                     
                     
                        
                           Priedas
                        
                     
                     
                        
                           Sudėtis, cheminė formulė, aprašymas, analizės metodas
                        
                     
                     
                        
                           Gyvūno rūšis arba kategorija
                        
                     
                     
                        
                           Didžiausias amžius
                        
                     
                     
                        
                           Mažiausias kiekis
                        
                     
                     
                        
                           Didžiausias kiekis
                        
                     
                     
                        
                           Kitos nuostatos
                        
                     
                     
                        
                           Leidimo galiojimo terminas
                        
                     
                  
                        
                           Veikliosios medžiagos kiekis ml/kg visaverčio pašaro, kurio drėgnis yra 12 %
                        
                     
                  
                        
                           Kategorija: jusliniai priedai. Funkcinė grupė: kvapieji junginiai
                        
                     
                  
                        2b163-t
                     
                     
                         
                     
                     
                        Dažinių ciberžolių tinktūra
                     
                     
                        
                           Priedo sudėtis
                        
                        Tinktūra, gauta sumaltų džiovintų Curcuma longa L. šakniastiebių ekstrakcijos būdu, naudojant vandens ir etanolio mišinį (55/45 % tūrio procentinė dalis).
                        
                           Veikliosios medžiagos apibūdinimas
                        
                        Tinktūra gaunama taikant Europos Tarybos apibrėžtą sumaltų džiovintų Curcuma longa L. šakniastiebių ekstrakcijos vandens ir etanolio mišiniu (55/45 % tūrio procentinė dalis) metodą  (8).
                        Fenoliai (kaip galo rūgšties ekvivalentas):
                        1 100 –1 500  μg/ml
                        Bendras kurkuminoidų kiekis  (9) (kaip kurkuminas) 0,04–0,09 % (masės ir tūrio procentinė dalis)
                        Kurkuminas (I): 83–182 μg/mL Demetoksikurkuminas (II): 80–175 μg/ml
                        Bisdemetoksikurkuminas (III): 139–224 μg/ml
                        Eterinis aliejus: 1 176 –1 537  μg/ml
                        Sausoji medžiaga: 2,62–3,18 % (masės dalis)
                        Tirpiklis (vanduo/etanolis, 55/45): 96–97,5 % (masės dalis)
                        Skysto pavidalo
                        CoE Nr. 163
                        
                           Analizės metodas
                            (10)
                        
                        Kiekybinis fitocheminio žymens (bendro kurkuminoidų kiekio) nustatymas pašaro priede
                        (dažinių ciberžolių tinktūroje):
                        
                                    —
                                 
                                 
                                    spektrofotometrija (remiantis Europos farmakopėjos monografija „Turmeric Javanese“ (01/2008:1441))
                                 
                              
                     
                        
                                    —
                                 
                                 
                                    Arkliai
                                 
                              
                                    —
                                 
                                 
                                    Šunys
                                 
                              
                     
                        –
                     
                     
                        –
                     
                     
                        –
                     
                     
                        
                                    1.
                                 
                                 
                                    Priedas maišomas su pašaru kaip premiksas.
                                 
                              
                                    2.
                                 
                                 
                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.
                                 
                              
                                    3.
                                 
                                 
                                    Priedo ir premikso etiketėje nurodoma:
                                    „Rekomenduojamas didžiausias veikliosios medžiagos kiekis kilograme visaverčio pašaro, kurio drėgnis yra 12 %:
                                    
                                                —
                                             
                                             
                                                arkliams: 0,75 ml;
                                             
                                          
                                                —
                                             
                                             
                                                šunims: 0,05 ml.“
                                             
                                          
                              
                                    4.
                                 
                                 
                                    Premikso etiketėje nurodoma veikliosios medžiagos funkcinė grupė, identifikavimo numeris, pavadinimas ir pridėtas kiekis, jei viršijamas 3 punkte nurodytas veikliosios medžiagos kiekis visaverčiame pašare.
                                 
                              
                                    5.
                                 
                                 
                                    Draudžiama pašaruose naudoti dažinių ciberžolių tinktūros ir kitų leidžiamų priedų, gautų iš Curcuma longa L., mišinį.
                                 
                              
                                    6.
                                 
                                 
                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos rizikos, susijusios su įkvėpimu, sąlyčiu su oda ar sąlyčiu su akimis. Jei šios rizikos tokiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones, saugos akinius ir pirštines.
                                 
                              
                     
                        2031 4 20
                     
                  
               (1)  Gamtiniai kvapiųjų medžiagų šaltiniai. Ataskaita Nr. 2 (2007 m.)
            
               (2)  Tas pats identifikatorius vienodai taikomas įvairių rūšių Curcuma longa ekstraktams ir dariniams, pvz., dažinių ciberžolių eteriniam aliejui, dažinių ciberžolių ekstraktui ir dažinių ciberžolių tinktūrai.
            
               (3)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.
            
            
               (4)  Gamtiniai kvapiųjų medžiagų šaltiniai. Ataskaita Nr. 2 (2007 m.)
            
               (5)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.
            
            
               (6)  Gamtiniai kvapiųjų medžiagų šaltiniai. Ataskaita Nr. 2 (2007 m.)
            
               (7)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.
            
            
               (8)  Gamtiniai kvapiųjų medžiagų šaltiniai. Ataskaita Nr. 2 (2007 m.)
            
               (9)  Nustatytomi spektrofotometrijos metodu kaip dicinamoilmetano dariniai.
            
               (10)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.